CELEX: 62018CN0424
Language: sl
Date: 2018-06-27 00:00:00
Title: Zadeva C-424/18: Predlog za sprejetje predhodne odločbe, ki ga je vložilo Tribunale Amministrativo Regionale per il Veneto (Italija) 27. junija 2018 – Italy Emergenza Cooperativa Sociale, Associazione Volontaria di Pubblica Assistenza „Croce Verde“/Ulss 5 Polesana Rovigo, Regione del Veneto

3.9.2018   
            
            
               SL
            
            
               Uradni list Evropske unije
            
            
               C 311/10
            
         
      Predlog za sprejetje predhodne odločbe, ki ga je vložilo Tribunale Amministrativo Regionale per il Veneto (Italija) 27. junija 2018 – Italy Emergenza Cooperativa Sociale, Associazione Volontaria di Pubblica Assistenza „Croce Verde“/Ulss 5 Polesana Rovigo, Regione del Veneto
      (Zadeva C-424/18)
      (2018/C 311/11)
      Jezik postopka: italijanščina
      
         Predložitveno sodišče
      
      Tribunale Amministrativo Regionale per il Veneto
      
         Stranke v postopku v glavni stvari
      
      
         Tožeči stranki: Italy Emergenza Cooperativa Sociale, Associazione Volontaria di Pubblica Assistenza „Croce Verde“
      
         Toženi stranki: Ulss 5 Polesana Rovigo, Regione del Veneto
      
         Vprašanji za predhodno odločanje
      
      
                  1.
               
               
                  Ali je treba člen 10(h) in uvodno izjavo 28 Direktive 2014/24/EU (1) razlagati tako, da
                  
                              a)
                           
                           
                              storitve reševalnega prevoza, za katere je v vozilu določena obvezna prisotnost voznika reševalca in še vsaj enega reševalca z ustrezno usposobljenostjo in kvalifikacijami, pridobljenimi z opravljenim tečajem in izpitom s področij prve pomoči, in
                           
                        
                              b)
                           
                           
                              storitve prevoza, določene v okviru osnovne ravni pomoči (LEA), ki se opravljajo z reševalnimi vozili spadajo v okvir izjeme iz navedenega člena 10(h), ali spadajo med storitve iz členov od 74 do 77 navedene direktive?
                           
                        
            
                  2.
               
               
                  Ali je treba Direktivo 2014/24/EU razlagati tako, da nasprotuje nacionalni zakonodaji, ki določa, da se tudi ob neobstoju dejanske nujnosti,
                  
                              a)
                           
                           
                              storitve reševalnega prevoza, za katere je v vozilu določena obvezna prisotnost voznika reševalca in še vsaj enega reševalca z ustrezno usposobljenostjo in kvalifikacijami, pridobljenimi z opravljenim tečajem in izpitom s področij prve pomoči, in
                           
                        
                              b)
                           
                           
                              storitve prevoza, določene v okviru osnovne ravni pomoči (LEA), ki se opravljajo z reševalnimi vozili prednostno dodelijo prostovoljskim organizacijam z neposredno sklenitvijo pogodbe.
                           
                        
            
         (1)  Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL 2014, L 94, str. 65).